cyanic-selkie/wikianc huggingface dataset:
Yhteisomistus
Yhteisomistus tarkoittaa esineen tai omaisuuden omistusoikeuden kuulumista kahdelle tai useammalle henkilölle tai oikeushenkilölle. Yhteisomistus on Suomen lain mukaan joko jaotonta tai määräosaista.
Jaoton yhteisomistus
Jaoton yhteisomistus perustuu vanhoihin germaanisiin omistuskäsityksiin. Suomalaisessa oikeusjärjestelmässä jaoton yhteisomistus on varsin poikkeuksellista, sillä sellaista ei voida perustaa sopimuksella. Tärkeimmät jaottomat yhteisomistustilanteet ovat jakamaton kuolinpesä, avoin yhtiö ja aiemmin ennen vuotta 1930 solmitun avioliiton aviopesä. Tällainen pesä tai yhtiö muodostaa varallisuuspiirin, johon perillisillä, puolisoilla tai yhtiökumppaneilla on osuus. He eivät omista pesän esineistä mitään määräosaa vaan osuuden koko pesään.
Jaottoman yhteisomistuksen omistajat voivat yleensä vain yhdessä käyttää omistusoikeutta. Tähän on kuitenkin säädetty poikkeuksia puolisoiden vallintaoikeuden osalta. Oma ryhmänsä ovat erilaiset yhteiset alueet. Vuoden 1734 laki säänteli yhteismetsiä ja pitäjänyhteisiä, ja myöhemmin erityisesti isojaoissa on syntynyt yhteisalueita. Yhteisalueen hallinto voi perustua osakaskokouksen laatimaan ja tuomioistuimen hyväksymään ohjesääntöön.
Määräosainen yhteisomistus
Määräosainen yhteisomistus perustuu roomalaiseen oikeuteen ja se voi koskea kiinteistöä, irtainta esinettä ja arvopaperia. Yleissääntö on se, että yhteisomistus on määräosaista. Sellainen syntyy esimerkiksi usean henkilön ostaessa tai periessä kiinteistön. Osakkaiden suhteita sääntelee laki eräistä yhteisomistussuhteista (180/1958) ellei asiasta ole erityissäännöksiä.
Yhteisomistaja voi käyttää esinettä, kuten esimerkiksi kiinteistöä, siten ettei loukkaa toisten yhteisomistajien vastaavia oikeuksia. Yhteisomistajat sopivat usein nautinnan rajoista ja sopimus suojaa ulkopuolisten häirinnän lisäksi muiden yhteisomistajien häirinnältä. Yhteisomistaja saa luovuttaa osuutensa muita yhteisomistajia kuulematta. Yhteistä esinettä koskeviin oikeustoimiin tarvitaan kaikkien yhteisomistajien suostumus. Tällainen oikeustoimi voi olla vaikkapa määräalan myynti tai rakennusluvan hakeminen.
Kunkin yhteisomistajan omistus (määräosa) kohdistuu murtoluvulla ilmaistavaan osuuteen koko esineestä. Jollei muuta ilmene, omistajien murto-osat ovat yhtäsuuret. Määräosa ei siis merkitse fyysisesti rajoiltaan määriteltyä esineen osaa (toisin kuin esimerkiksi kiinteistön määräala). Yhteisomistussuhde voidaan kuitenkin eräin edellytyksin purkaa jakamalla esine osiin, esimerkiksi kiinteistö itsenäisiksi kiinteistöiksi.
Vaikka määräosainen omistus kohdistuu abstraktiin murto-osaan, voidaan kiinteistön hallinta järjestää hallinnanjakosopimuksella, jossa määritellään hallinnan fyysiset rajat. Hallinnanjakosopimukset ovat viime aikoina yleistyneet keinona hallinnoida useaa samalle kiinteistölle rakennettua asuinrakennusta, vaihtoehtona kiinteistön lohkomiselle tai asunto-osakeyhtiön perustamiselle.
Larry Craig
thumb|right|Larry Craig Larry Edwin Craig (s. 20. heinäkuuta 1945) on yhdysvaltalainen republikaanisen puolueen poliitikko. Hän edusti Idahoa Yhdysvaltain edustajainhuoneessa vuosina 1981–1991 ja senaatissa vuodesta 1991 vuoteen 2009.
Craig on syntynyt Idahossa. Hän valmistui Idahon yliopistosta ja jatkoi opintojaan George Washingtonin yliopistossa. Ennen uraa Yhdysvaltain kongressissa hänet oli valittu Idahon senaattiin vuosina 1974, 1976 ja 1978. Craig on National Rifle Associationin johtokunnan jäsen vuodesta 1983.
Craigilla on puoliso Suzanne ja tämän kanssa kolme adoptoitua lasta vaimon entisestä avioliitosta.
Vessaskandaali 2007
11. kesäkuuta 2007 Craig pidätettiin Minneapolisin lentoaseman WC:stä. Hän oli poliisin mukaan koputellut lattiaan ja heilutellut kättään koppien seinän alta, minkä siviiliasuinen poliisi tulkitsi homopartnerin hakua merkitseväksi eleeksi. Craig myönsi syyllistyneensä häiriökäyttäytymiseen, muttei ollut ilmoituksensa mukaan hakemassa minkäänlaista seksuaalista kontaktia.
Craig tunnetaan homovastaisista puheistaan. Tiedotusvälineille hän korosti jupakan yhteydessä olevansa heteroseksuaali. 8. elokuuta hän sai tuomion "siveettömästä käyttäytymisestä". Hän selvisi sakoilla ja vuoden valvomattomalla ehdollisella. Julkisuuteen tapaus pääsi vasta elokuun lopulla Roll Call -lehden jutun myötä.
Craig ilmoitti syyskuun alussa jättävänsä senaattipaikkansa 30. syyskuuta. Hän perui myöhemmin eroilmoituksensa. Hän ei kuitenkaan asettunut enää ehdolle vuonna 2008.
Lipton (täsmennyssivu)
Lipton on brittiläinen teemerkki. Se voi tarkoittaa myös seuraavia:
Dick Lugar
thumb|right|Dick Lugar Richard Green "Dick" Lugar (4. huhtikuuta 1932 Indianapolis, Indiana – 28. huhtikuuta 2019 Falls Church, Virginia) oli yhdysvaltalainen republikaanisen puolueen poliitikko ja pitkäaikainen senaattori.
Lugar valittiin senaattiin ensimmäisen kerran vuonna 1976. Vuonna 2006 demokraattinen puolue ei edes asettanut hänelle vastaehdokasta, mutta Lugar jäi valitsematta senaattiin vuoden 2012 vaalissa.
Kvatsepaami
Kvatsepaami (tuotenimillä Doral ja Dormalin) on suhteellisen pitkävaikutteinen bentsodiatsepiini, jonka kehitti Schering Corporation 1970-luvulla.
Se on tehokas unilääke, jota käytetään sekä unettomuuteen että unen laadun parantamiseen.
Kvatsepaami on trifluoroalkyylibentsodiatsepiini, samoin kuten fletatsepaami, halatsepaami, triflubatsaami ja triflunordatsepaami.
Sen toimintamekanismi on hyvin samankaltainen tsolpideemin ja tsaleplonin kanssa, ja sitä on eläinkokeiden perusteella mahdollista käyttää näiden kahden korvikkeena.
Afonso Pena
Afonso Augusto Moreira Pena ( portugali:   <span class="IPA" title="Representation in the International Phonetic Alphabet (IPA)">[aˈfõsu awˈɡustu moˈrejrɐ ˈpenɐ] ; 30. marraskuuta 1847 – 14. kesäkuuta 1909) oli brasilialainen poliitikko, joka toimi Brasilian presidenttinä vuosina 1906 - 1909. Ennen poliittista uransa Pena oli asianajaja, oikeustieteilijä ja Brasilian korkeimman oikeuden jäsen. Hän oli ensimmäinen presidentti joka kuoli kesken virkakautensa.
Pena aloitti poliittisen uransa vuonna 1874 keisarillisen Brasilian parlamentissa. Sen jälkeen kun Brasiliasta tuli tasavalta, hän oli Minais Geraisin kuvernööri 1892-1894. Hänen kaudellaan päätettiin, että Belo Horizontesta tulee osavaltion pääkaupunki (joka oli aiemmin Ouro Preto). Hän osallistui presidentinvaaleihin vuonna 1894, mutta hävisi suurella äänten erolla Prudente de Moraisille.
Vuonna 1902 Penasta tuli Francisco de Paula Rodrigues Alvesin varapresidentti. Seuraavissa vaaleissa vuonna 1906 hänet valittiin presidentiksi ja siinä virassa hän toimi kuolemaansa asti vuonna 1909.
Afonso Pena oli ensimmäinen Brasilian presidentti, joka pyrki puuttumaan kansainväliseen kahvitalouteen. Liittovaltion hallitus alkoi ostaa tuotannon ylijäämää pitääkseen yllä korkeaa kahvin hintaa kansainvälisillä markkinoilla. Pena myös edisti rautateiden laajentamista.
Stepan Karhapää
Stepan Ivaninpoika Karhapää (1806 – 14. syyskuuta 1889), (tunnettu myös nimellä Stepana, Natukan Stepa tai Stopa ja myöhemmän asuinpaikkansa mukaan Mutalahden Stopa) oli ilomantsilaisiin  suurlaulajiin kuulunut runonlaulaja, jolta Julius Krohn arvelee  D. E. D. Europaeuksen saaneen parikymmentä runotoisintoa , mahdollisesti Ilomantsista tallennetut runot n:t 124–46 (lukuun ottamatta lyyrillisiä runoja).
Stepan Karhapään suku oli kotoisin Liusvaarasta. Hän asui elinaikanaan Ilomantsin Nehvonniemessä ja myöhemmin Mutalahdessa. Vuonna 1888 Oskar Relander oli yrittänyt vielä uudelleen haastatella häntä, mutta tämä ei enää onnistunut, sillä Stepan Karhapää oli yli 80-vuotias ja lähes kuuro. Hän oli osannut mahdollisesti sekä kertovaisia että  loitsuja.
Esimerkki Stepan Karhapään mahdollisesti laulamasta runosta SKVR-tietokannassa:
Jaakko Ruuskanen
Jaakko Ruuskanen (s. 26. elokuuta 1990 Tampere) on suomalainen jalkapalloilija. Hän on pelipaikaltaan keskikenttäpelaaja.
Ruuskanen on Tampereen Ilveksen kasvatti ja hän on pelannut neljätoista poikien maaottelua. Hän debytoi Veikkausliigassa 13. syyskuuta 2008 pelatussa FC KooTeePee-Tampere United ottelussa, päästessään kentälle 83. minuutilla. Kaudella 2009 Ruuskanen harjoitteli sekä Ilveksen että TamU:n harjoitusringissä seurojen yhteistyösopimuksen turvin.
Pernilla Nordlund
thumb|200px|Pernilla Nordlund
Pernilla Nordlund (s. 10. lokakuuta 1990) on suomalainen entinen jalkapalloilija. Hän on pelipaikaltaan keskikenttäpelaaja.
Suomessa Nordlund pelasi vaasalaisissa Vasa IFK:ssa ja FC Sportissa. Vuonna 2010 hän siirtyi Uumajaan, Ruotsiin, jossa pelasi Umeå IK:ssa ja Umeå Södrassa.
Suomen maajoukkueessa Nordlund pelasi 22 maaottelua. Ensimmäisen maaottelunsa hän pelasi helmikuussa 2011 Venäjää vastaan.
Nordlund lopetti uransa vuonna 2013. Hän asuu Uumajassa ja työskentelee ympäristöopin ja terveystiedon opettajana lukiossa.
Närepirkko
Närepirkko (Myrrha octodecimguttata) on kovakuoriaisten (Coleoptera) lahkoon kuuluva leppäkerttulaji. Aikuinen närepirkko on kooltaan 4-5 mm. Pohjaväriltään laji on ruskea. Lajin nuoret yksilöt ovat pohjaväriltään vaaleampia kuin aikuiset. Närepirkon peitinsiivissä on vaaleita täpliä, joiden rivitys on 2-1-3-2-1 tai 3-1-3-2-1, jos pieni viivamainen täplä huomioidaan. Peitinsiipien täplien koko vaihtelee ja ne voivat yhdistyä toisiinsa. Etuselän takareunan täplät yhtyvät melkein peitinsiipien etureunan isoihin täpliin. Närepirkosta esiintyy Etelä-Euroopassa alalaji formosa, jolla vaaleat täplät ovat laajentuneet peittämään suurimman osan ruumiista.
Närepirkko elää erityisesti hiekkarantojen reuna-alueilla kasvavilla männyillä ja myös kalliomännyillä. Närepirkko talvehtii männyn rungon alaosissa kaarnan raoissa ja neulaskarikkeessa. Laji ei pidä muurahaisista. Närepirkko saalistaa toukkana ja aikuisena pieniä, pehmeitä hyönteisiä.
Närepirkko on Suomessa vakiintunut ja yleinen laji esiintyen lähes koko maassa pohjoisinta Lappia lukuun ottamatta. Suomessa se on luokiteltu elinvoimaiseksi lajiksi. Lajia esiintyy pääasiassa Pohjoismaissa ja Euroopan alueella.
Song Hyeong-cheol
Song Hyeong-cheol (s. 28. tammikuuta 1996) on eteläkorealais-suomalainen jääkiekkopuolustaja, joka pelaa Aasian liigan Anyang Hallassa. Hän laukoo oikealta.
Agha Muhammad Šah
Agha Muhammad Šah (: 1742–1797), synt. Agha Muhammad Khan Qajar oli Persian šaahi ja qajarien dynastian perustaja. Persia oli hajonnut safavidien romahduksen jälkeen, mutta lapsena kastroidun Agha Muhammadin onnistui kukistaa kilpailijansa zandit ja yhdistää suuret osat entistä valtakuntaa valtansa alle. Hänen valtakautensa tunnettiin toisaalta myös julmuuksista ja monet Persian kaupungeista hävitettiin. Agha Muhammadin perustama qajarien dynastia hallitsi kuitenkin Persiaa aina vuoteen 1925 saakka.
Song Hyeong-cheol
Seuraura
Hyeong-cheol pelasi juniorina Suomessa. Hän pelasi kaudella 2009–2010 Kisa-Eaglesin C-nuorissa ja kaudeksi 2010–2011 Hyeong-cheol siirtyi Tapparaan. Hän pelasi sekä seuran B-, B2- että C-nuorissa. Hyeong-cheol voitti kauden päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Gyeong Seong High Schoolin joukkueeseen. Tämän jälkeen Hyeong-cheol pelasi vuoteen 2017 asti Yonsei Universityn yliopistojoukkueessa.
Agha Muhammad Šah
Elämäkerta
thumb|vasen|Agha Muhammad joukkoineen [[Kermanissa.]] thumb|Tbilisin valtaus maalauksessa vuoden 1816 paikkeilta. Agha Muhammad Khan syntyi Gorgānissa vuonna 1742. Agha Muhammad kuului qajarien heimoon, jonka vaikutusvalta oli lisääntynyt safavidien Persian hajotessa vuonna 1722. Hän päätyi Adil Šahin vangiksi vuonna 1747 tai 1748 ja hänet kastroitiin Adil Šahin käskystä vain viisi- tai kuusivuotiaana. Kastroinnin takia Agha Muhammad on esitetty aikalaispiirroksissa myöhemmällä iällään parrattomana ja riutuneena. Sittemmin häntä piti vankinaan Karim Khan, joka kohteli kuitenkin vankiaan ystävällisesti. Agha Muhammad pakeni pohjoiseen Karim Khanin kuoltua, jossa hän nousi qajarien johtoon vakiinutettuaan asemansa sodassa veljiään vastaan. Yomut-turkkilaisten tuella hän myös karkotti zandien joukot kotiseuduiltaan Mazandaranista. Sotaretki zandeja vastaan jatkui Teheraniin, jossa paikalliset kieltäytyivät päästämästä häntä kaupunginmuurien sisäpuolelle. Teheranilaiset antoivat kuitenkin Agha Muhammadin ymmärtää kaupunkilaisten seuraavan Isfahanin hallitsijoita, joten sotaretki suuntautui zandien hallitsemaa kaupunkia vastaan. Isfahan kukistui vuonna 1785 ja voitokas Agha Muhammad palais Teheraniin maaliskuussa 1786. Teheran oli vielä tällöin vain pieni kylä, mutta Agha Muhammadin valtakaudella se kasvoi 15 000 asukkaan keskukseksi ja Persian pääkaupungiksi.
Zandit olivat menettäneet Isfahanin, mutta Agha Muhammadin asema etelässä ei kuitenkaan ollut vielä vakiintunut. Isfahan vaihtoi hallitsijaa vielä muutamaan otteeseen ja kumpikaan osapuoli ei kyennyt antamaan toiselle ratkaisevaa iskua. Vuonna 1789 zandien johtajaa Ja'far Khania seurasi Karim Khanin sukulaispoika Luft Ali Khan. Tämän ollessa sotaretkellä Isfahania vastaan vuonna 1791 zandien hallitsema Širaznousi kapinaan ja Luft Ali Khanin perhe lähetettiin vangittuna Agha Muhammadille avunpyynnön kera. Agha Muhammad johti joukkonsa etelään vuonna 1792. Qajarien armeijan leiriydyttyä lähellä muinaista Persepolista ja Istakhria Luft Alin joukot toteuttivat öisen yllätyshyökkäyksen. Hyökkääjät etenivät aina Agha Muhammadin yksityistilojen tuntumaan saakka, mutta Luft Ali luopui taistelusta saatuaan tiedon Agha Muhammadin paosta tämän eräältä hovimieheltä. Hän tajusi saamansa tiedon valheeksi vasta aamulla, jolloin qajarien joukot piirittivät hänen pienemmät joukkonsa. Luft Ali pääsi pakenemaan itään mukanaan noin tuhat miestään. Qajarit seurasivat pakenijaa kukistaen Kermanin lokakuussa 1794. Luft Ali pääsi jälleen pakenemaan, tällä kertaa Bamiin. Kukistuneen kaupungin vielä elossa olevat miehet Agha Muhammad määräsi sokaistaviksi. Hänen miehensä toivat koreissa todisteeksi käskyn toteuttamisesta 20 000 irtikaivettua silmämunaa. Ali Khan jäi myöhemmin kiinni Bamissa. Hänet Agha Muhammad määräsi turkkilaisorjiensa raiskattavaksi, sokaistavaksi ja viimein hän kuoli kidutuksessa. Agha Muhammad oli nyt Iranin ylätasangon kiistaton hallitsija.
Iranin ylätasangon Georgiaan, jonka kuningas oli asettunut Venäjän suojeluksen vuonna 1783. Tästä huolimatta Tbilisi kukistettiin syyskuussa 1795 ja persialaisten voittoa seurasi tuhansien paikallisten surmaaminen. 15 000 naista ja lasta vietiin puolestaan orjuuteen. Verilöyly herättä vihaa Persiaa vastaan Venäjällä, ja se johti maiden väliseen sotaan Agha Muhammadin valtakauden jälkeen. Keväällä 1796 hän kruunautti itsensä Nadir Šahin tavoin hallitsijaksi Moghanin tasangolla. Kruunajaistensa jälkeen Agha Muhammad jatkoi Khorasaniin, jossa paikallinen hallitsija ja Nadir Šahin pojanpoika Šahrukh vannoi hänelle uskollisuudenvalan. Šahrukhin päätyi kidutetuksi ja hän kuoli pian kidutuksensa jälkeen. Kesäkuussa 1797 Agha Muhammad johti sotarekeä Vuoristo-Karabahin alueella, kun kaksi hänen palvelijaansa puukottivat hänet kuoliaaksi.
Song Hyeong-cheol
Maajoukkueura
Hyeong-cheol edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan.
Hyeong-cheol pelasi myös talviuniversiadeissa vuonna 2017.
Tommi Vuorinen
Tommi Vuorinen (s. 16. marraskuuta 1973 Köyliö) on suomalainen karikatyristi, kuvittaja ja yo-urheilumarkkinointimerkonomi. Hän on tehnyt humoristisia karikatyyrimuotokuvia, joista ensimmäinen 1990-luvun taitteessa kuvasi kolmiloikkaaja Heli Krugeria.
Vuorisen kuvia on ilmestynyt Ilta-Sanomissa, Kauppalehti Optiossa ja Kakkosen Se on siinä -visailussa. Vuorinen on tehnyt karikatyyripelikorttisarjoja: Valtapeli 2000 (1999), Musiikin virtuoosit (2002), Urheilun tähdet (2003), Rahamaailman pelurit (2005), Tappara Legendat (2005), Radio Novan pelikortit (2006) ja Ilves Ikonit (2009). Lisäksi hän on tehnyt eläinmuotokuvin kuvitetun lemmikkituotesarjan, johon kuuluu avaimenperiä, magneetteja, mukeja ja minipaitoja koira- ja kissaroduista.
Liiketoiminta
Vuorisella on kaksi yritystä, ViestiVuori 1998 alkaen ja The Heads International Oy 2005 alkaen. Tommi Vuorinen on esiintynyt julkisuudessa pyramidihuijaus Onecoinin Suomen maajohtajana. Vuorinen lakkasi vastaamasta median ja asiantuntijoiden Onecoiniin liittyviin viesteihin sekä haastattelupyyntöihin kesällä 2016. Tammikuussa 2018 Onecoin todettiin pyramidihuijaukseksi ja yrityksen päämaja ratsattiin operaatiossa, johon osallistui Bulgarian poliisi, Saksan poliisi sekä Europol. Radio Rockin aamushown haastattelussa Vuorinen sanoi olleensa mukana pyramidihuijaukseksi paljastuneessa T6-pokerissa.
Isorastasmuura
Isorastasmuura (Formicarius rufipectus) on Keski-Amerikassa ja Etelä-Amerikan pohjoisosissa tavattava muuriin kuuluva varpuslintu.
Koko ja ulkonäkö
Kooltaan isorastasmuura on noin 19 cm. Lajin naama ja kurkku ovat väriltään mustat. Päälaki on alalajista riippuen joko musta tai ruosteenruskea. Rinta on väriltään ruosteenruskea. Isorastasmuuran selkä on väriltään tumman ruskea. Nuoret linnut ovat väriltään aikuisia vaaleampia ja kurkku on valkeampi. . Laji kulkee maassa tyypillisesti musta pyrstö koholla. Ulkonäöltään isorastasmuura muistuttaa rastasmuuraa (Formicarius analis) ja pikkurastasmuuraa (Formicarius nigricapillus), joilta molemmilta puuttuu ruosteenvärinen rinta.
Levinneisyys ja elinympäristö
Isorastas muura elää Andeilla alueella, joka ulottuu Perusta Venezuelaan. Lajin elinympäristöä ovat tiheät metsät vuoriston juurella ja vuoriston alimmissa kerroksissa. Yleensä laji elää 1 100–2 200 metrin korkeudella merenpinnasta.
Siivooja
thumb|Ammattitaitoinen ikkunanpesijä työssään. Siivooja on henkilö, joka siivoaa ammatikseen. Siivoustyön tavoitteena on siivottavien tilojen pitäminen siisteinä ja puhtaina. Työympäristö vaihtelee suuresti kohteen mukaan. Siivousta tehdään muiden muassa toimistoissa, hotelleissa, hoitolaitoksissa, kauppakeskuksissa, liikuntavälineissä, uima- ja liikuntahalleissa, tuotantolaitoksissa, kouluissa, päiväkodeissa, sairaaloissa ja yksityishenkilöiden kodeissa.
Siivoojan tyypillisiin työtehtäviin kuuluu esimerkiksi tilan puhdistus liasta ja pölystä, sovittujen kohteiden pesu, roskien tyhjentäminen ja muut siivouskohteen mukaan vaihtuvat tehtävät. Siivooja työskentelee usein kiinteistö- ja toimitilapalveluyrityksessä tai itsenäisenä yrittäjänä.
Tehtävänimikkeet ja koulutus Suomessa
Suomessa siivoojan ammattiin voi opiskella toisen asteen ammatillisissa oppilaitoksissa. Puhtaus- ja kiinteistöpalvelualalla voi suorittaa ammatillisen perustutkinnon (PT), ammattitutkinnon (AT) tai erikoisammattitutkinnon (EAT). Tutkinnot voi suorittaa työn ohessa oppisopimuksella. Puhdistuspalvelualalla on mahdollista pätevöityä työkokemuksen kautta saavutetun ammatillisen osaamisen ja ammattikoulutuksen lisäksi täydennyskoulutuksella. Ammattitutkinnon suorittaneen ammattinimike määräytyy valittujen osaamisalaopintojen mukaan, esimerkiksi puhdistuspalvelujen perustutkinnon suorittaneen ja siivousalaan erikoistuneen henkilön tutkinto on toimitilahuoltaja. Koulutusvaihtoehtoja ovat myös kodinhuoltaja, laitoshuoltaja sekä siivousteknikon ja siivoustyönohjaajan erikoisammattitutkinnot. Koulutuksen voi suorittaa näyttötutkintona ja usein siitä vastaa yhteistyössä työnantaja. SSTL Puhtausala ry on todennut puhdistuspalvelualan koulutustiedoista, että Tilastokeskuksen ammattirekisterin mukaan vuonna 2004 siivoojista lähes puolella ei ollut mitään ammatillisesti eriytynyttä tutkintoa ja vain neljänneksellä oli puhdistuspalvelujen ammatillinen tutkinto.
Aruba kesäolympialaisissa 2012
Aruba osallistui Lontoon olympialaisiin 2012 joukkueella, johon kuului neljä urheilijaa kolmesta eri lajista. Lipunkantajana avajaisissa toimi uimari Jemal Le Grand ja päättäjäisissä judoka Jayme Mata.
Kirsti Wallasvaara
Kirsti Anneli Wallasvaara (23. joulukuuta 1942 Helsinki – 11. marraskuuta 2021 Lahti ) oli suomalainen näyttelijä.
Ura
Wallasvaara valmistui teatterikoulusta 1967. Hän esiintyi elokuvissa etupäässä 1960- ja 1970-luvuilla. Wallasvaaran tunnetuimmat roolisuorituksensa olivat elokuvissa Käpy selän alla (1966), Lapualaismorsian (1967), Asfalttilampaat (1968) sekä Mies, joka ei osannut sanoa ei (1975). Teatterinäyttämöillä hän näytteli Porin, Kuopion ja Lahden kaupunginteattereissa, Tampereen Työväen Teatterissa sekä KOM-teatterissa Helsingissä.
Sirpa Riikola
Sirpa Maarit Riikola (o.s. Ryhänen, s. 27. marraskuuta 1966 Ilomantsi) on suomalainen, arvokisoissa kilpaillut maastohiihtäjä. Hän edusti seuratasolla Ilomantsin Urheilijoita ja Ylikiimingin Nuijamiehiä.
Riikola sijoittui Albertvillen olympialaisissa 1992 perinteisen hiihtotavan 15 kilometrillä 22:nneksi ja vapaan hiihtotavan 30 kilometrillä 36:nneksi. Falunin MM-kilpailuissa 1993 hän oli vapaan hiihtotavan 30 kilometrillä 49:s.
Riikola voitti viestihiihdon Suomen-mestaruuden Ilomantsin Urheilijoiden joukkueessa vuonna 1988. Hän saavutti SM-kilpailujen henkilökohtaisilla matkoilla hopeaa takaa-ajossa 1991 sekä pronssia vapaan hiihtotavan 10 kilometrillä 1992 ja 1993.
Sirpa Riikolan puoliso Ilkka Riikola kilpaili hiihtäjänä ja toimi vuodesta 1992 Suomen hiihtomaajoukkueen huoltoryhmässä.
Mamane Barka
thumb|right|250px|Mamane Barka
Malam Mamane Barka (1959 Tesker – 21. marraskuuta 2018 Niamey) oli nigeriläinen muusikko.
Barka kuului tubu-paimentolaiskansaan. Hän aloitti uransa opettajana. 1980–1990-luvuilla hän soitti ngurumi-soitinta ja nousi suosioon Nigerissä sekä Nigeriassa. Vuonna 2002 Barka sai Unescon stipendin elvyttääkseen viisikielisen biram-harpun tradition. Hän matkusti Tšadjärvelle buduma-kansan kalastajien luo ja opetteli buduman kielen. Barka sai opetusta Boukar Tarilta, joka oli tuolloin ainoa elossa ollut birammestari. Tar lahjoitti instrumenttinsa Barkalle ja kuoli sittemmin, jolloin Barkasta tuli maailman ainoa birammestari. Barka toi soittimen kansainväliseen tietoisuuteen omalla aavikkobluestyylillään. Biram on budumille pyhä soitin, joka kansanuskomuksen mukaan on järven hengen, Kargilan suojeluksessa. Kalastusperinteeseen liittyvänä soitin muistuttaa ulkoisesti venettä.
Toukokuussa 2005 Barka kutsuttiin festivaaliesiintymistä varten Marokon Rissaniin. Tämä oli ensimmäinen kerta, kun biramia tiedetään julkisesti soitetun Nigerin ulkopuolella. Instrumentti otettiin hyvin vastaan, ja lisää konsertteja seurasi ulkomailla, esimerkiksi Ranskan ja Saksan tapahtumissa. Vuonna 2008 Barka kutsuttiin perkussionisti Oumarou Adamoun kanssa esiintymään WOMAD-festivaalille. Adamoun kanssa hän myös levytti albumin Introducing Mamane Barka, joka ilmestyi vuonna 2009. Barka kuoli vuonna 2018 sairauteen Niameyssa.
Aikatunneli
Aikatunneli on Greg Bearin vuonna 1985 ilmestynyt tieteisromaani. Sen jatko-osa on Maailmojen synty (1988).
Vastaanotto
Helsingin Sanomien Keijo Kettusen mukaan Bear käsittelee vieraiden elämänmuotojen ja kulttuurien kosketusta yllättävän tavanomaisesti. Puolivälissä romaani alkaa ikävästi muistuttaa poikien seikkailukirjaa. Kirjan loppuosa ei ole enää yhtä kiintoisa. Perusongelma on, että Bear on ahtanut yksiin kansiin vähintään kahden romaanin ainekset.
Turun yliopiston tieteentekijät
Turun yliopiston tieteentekijät ry (TYT) on Turun yliopistossa tai vastaavassa tieteellisessä laitoksessa tutkimus- tai opetustehtävissä työskentelevien henkilöstöjärjestö.
Yli 900 jäsenellään TYT on Turun yliopiston suurin henkilöstöjärjestö, ja se toimii aktiivisesti yliopistonsa ja koko Suomen yliopistolaitoksen tulevaisuuteen ja menestykseen vaikuttaen.
Turun yliopiston tieteentekijät ry on jäsenenä Tieteentekijöiden liitossa, joka AKAVAn suurimpana valtiosektorin järjestönä on keskeinen vaikuttaja suomalaisen tiedepolitiikan ja yliopistokoulutuksen kehittämisessä. TYT on Tieteentekijöiden liiton toiseksi suurin jäsenjärjestö.
Tavoitteet
Tarkoituksensa toteuttamiseksi TYT järjestää jäsenistölleen kokouksia, esitelmä- ja keskustelutilaisuuksia, laatii selvityksiä, tekee aloitteita, antaa lausuntoja, harjoittaa valistus- ja suhdetoimintaa sekä pitää yhteyttä työnantajatahoon sekä muihin järjestöihin ja yhdistyksiin.
TYT:n jäsenet työskentelevät yliopistossa monissa tehtävissä mm. seuraavilla nimikkeillä: erikoistutkija, koordinaattori, laboraattori, lehtori, professori, suunnittelija, tutkija, tutkijakoulutettava, yliopistonlehtori, yliopisto-opettaja, yliopistotutkija.
Edunvalvonta
TYT on edunvalvontajärjestö. Palkkaedunvalvontaa TYT hoitaa pääasiassa Tieteentekijöiden liiton kautta.
Edunvalvonnan painopistealueita ovat:
Historia
TYT:n edeltäjä Turun Assistenttiyhdistys perustettiin 30.3.1967 Turun yliopiston ja Turun kauppakorkeakoulun nuoremman tutkija- ja opettajakunnan ajatuksista: ammattikunnan asemaa korkeakouluissa voidaan nostaa vain järjestäytymällä.
Yhdistys on ajanut jäsenkuntansa palkkauksellista, oikeudellista, sosiaalista sekä ammatillista edunvalvontaa, mikä on merkinnyt myös vaikuttamista korkeakoulupolitiikkaan.
Turun yliopiston tieteentekijöiden puheenjohtaja on vuodesta 2010 lähtien Maija S. Peltola.
Yhdistyksen puheenjohtajat:
Muu toiminta
Turun yliopiston tieteentekijät järjestää vuosittain yliopistolla ajankohtaisia yliopistoasioita käsitteleviä seminaareja.
TYT oli keväällä 2008 mukana järjestämässä Suomen ensimmäistä Lasten yliopistoa, jossa Turun yliopiston professorit luennoivat 7–10-vuotiaille koululaisille. Lasten ollessa luennolla vanhemmat sijoitettiin Turun yliopiston tieteentekijöiden järjestämään "äiti- ja isiparkkiin", jossa päivystävät tieteentekijät kertoivat tutkimuksesta Turun yliopistossa.
Vuodesta 2012 lähtien yhdistys on julkaissut sähköistä jäsenlehteä "Turun yliopiston tieteentekijä".
Turun yliopistolaiset vuoden tieteentekijät
Tieteentekijöiden liitto on valitsee vuosittain Vuoden tieteentekijän (vuoteen 1996 asti Korkeakoulualan assistenttien ja tutkijain liitto KATL ry:n tunnustuspalkinto). Turun yliopistolaiseen tieteentekijään valinta on osunut seuraavasti:
Transmission
Tekniset ominaisuudet
Ohjelma on toteutettu C- ja Objective-C-ohjelmointikielillä, mikä tekee siitä reagoivan verrattuna tulkattavilla kielillä toteutettuihin asiakasohjelmiin. Transmissionin perustoiminnallisuus pohjautuu libTransmissioniin, joka toimii myös daemonin ja Clutch-nimisen webkäyttöliittymän moottorina. Käytettävissä on natiivi GTK+-, Qt- tai OS X -käyttöliittymä. Muita kirjastoriippuvuuksia ovat libevent, OpenSSL, libnatpmp, miniupnpc, curl ja zlib.
Transmission on suunniteltu lähtökohtaisesti vähäiseen resurssien kulutukseen: testauksen aikana Transmission käytti alle neljäsosan muiden Bittorrent-asiakkaiden käyttämästä muistista. Transmission kulutti myös vähemmän CPU-aikaa, kuin muut testatut GUI-asiakasohjelmat. Jopa vähemmän kuin eräät terminaalipohjaiset asiakasohjelmat.
Levinneisyys ja vastaanotto
Transmission on oletus BitTorrent-asiakasohjelma monissa Unix- ja Linux-jakeluissa, mukaan lukien Joli OS, Solaris, Ubuntu (14. tammikuuta 2008 lähtien), Mandriva (kevät 2008 lähtien), Mint, Fedora, Puppy, CrunchBang, Zenwalk, ja openSUSE:n GNOME-variantissa. Myös FON-reitittimissä on transmission valmiiksi asennettuna.
Transmission oli ladattu yli 230 000 kertaa viikko sen julkaisun jälkeen. ja on myös suosituin BitTorrent−ohjelma Mac−ohjelmien lataussivuilta MacUpdate ja VersionTracker ladatuista ohjelmista.
Tietoturva
Maaliskuussa 2016 Transmissionin asennustiedosto sisälsi KeRanger nimisen kiristyshaittaohjelman, joka on ensimmäinen laatuaan Mac-alustalla.
ESET huomasi Transmissionin kotisivujen latauslinkin levittävän OSX/Keydnap-haittaohjelmaa elokuussa 2016. Kyseinen Keydnap varastaa salasanoja, sekä avaa takaoven jolla hakkerit voivat suorittaa komentoja käyttäjän koneella.
Terhi Nieminen
Terhi Nieminen voi tarkoittaa seuraavia:
S/S Ukkopekka
thumb|S/S Ukkopekka v. 2004. Takana Naantalin Kuparivuori. thumb|right|Risteilylle lähtenyt Ukkopekka Aurajoessa elokuussa 2012. thumb|S/S Ukkopekka Turku-Naantali -reitillä v. 2004. thumb|Höyrylaiva S/S Ukkopekka Loistokarilla v. 2004. thumb|Höyrylaiva S/S Ukkopekan Trippelihöyrykone. thumb|Höyryllä toimiva ankkuripeli.
Simba SC
Simba SC on tansanialainen jalkapalloseura Dar es Salaamista. Simba SC on toinen kahdesta suurimmasta jalkapalloseurasta Tansaniassa. Seuralla oli useita nimiä historiansa aikana: kun se perustettiin vuonna 1936 se oli nimeltään Queens, sen jälkeen Eagles ja Dar Sunderland. Nykyisen nimensä Simba sai vuonna 1971. Nimi tarkoittaa leijonaa swahilin kielellä.
S/S Ukkopekka
Höyrylaiva S/S Ukkopekka on Suomen rannikon viimeinen reittiliikenteessä oleva matkustajahöyrylaiva. Aluksen kotisatama on Turku ja sen laituripaikka on Aurajoessa Martinsillan vieressä, samassa paikassa, jossa vanhemmat turkulaiset ovat nähneet sen vuosien ajan S/S Turkuna.
Hydroksibentsaldehydi
Hydroksibentsaldehydi voi viitata johonkin seuraavista orgaanisesta yhdisteestä:
S/S Ukkopekka
Alus on vieraillut S/S Ukkopekkana lukuisissa Suomen rannikkokaupungeissa kuten Helsingissä, Tammisaaressa, Hangossa, Uudessakaupungissa, Raumalla ja useissa Saaristomeren alueen kunnissa. Se on toiminut myös Turun alueen talouselämän esittelytilana Tukholmassa ja ravintolalaivana useana talvena Piritan satamassa Tallinnassa Neuvostoliiton vallan aikana sekä edustusristeilyllä Kiinan korkeimman johdon valtiovierailun aikana presidentin kesäasunnolla Kultarannassa Naantalin Luonnonmaalla.
S/S Ukkopekan omistaa Höyrylaivaosakeyhtiö S/S Ukkopekka. Alus kulkee kesäisin reittiliikenteessä Turun ja Naantalin välillä. Lisäksi Turusta järjestetään iltaristeilyjä laituritansseihin Airiston Loistokarille sekä tilausristeilyjä.
Historia
Höyrylaiva s/s Ukkopekka, entiseltä nimeltään s/s Turku on rakennettu Hietalahden Sulkutelakka ja -Konepajalla Helsingissä 1938. Alus toimi Merenkulkulaitoksen Turun luotsipiirin tarkastusaluksena päätehtävänään merenkulun turvalaitteiden kunnossapito ja huolto. Eniten töitä teetti kaasulla toimivien majakoiden ja loistojen sekä linjavalojen kaasupullojen vaihto. Silloisen tarkastusaluksen tehtäviin kuului myös poijujen asennukset ja polttoaineiden kuljetukset majakoille. Lisäksi aluksella suoritettiin luotsien tutkintoajot ja se toimi luotsinvaihtopaikkana, kun laivaliikenne siirtyi talviväylille.
Ensikosketuksen sotaan Turku sai joulukuun 21. päivänä 1939. Ilmapommituksen seurauksena alus sai sirpaleosumia.
Toisen maailmansodan aikana Suomen merivoimat otti sen käyttöönsä, asentaen siihen 20 millimetrin Madsen-konetykin ohjaamon katolle ja keulakannelle (-pakalle) 40 mm ilmatorjuntatykin (Vickers). Aluksen peräkannelle asennettiin kiskot syvyyspommeille, syvyyspommeja sekä pommien sidontalaitteet sukellusveneiden torjuntaan. Laivan runkoon asennettiin myös vesikuuntelulaitteet. Alukselle majoittui tykkiryhmä. Aseistettuna se toimi saattoaluksena, meriliikenteen valvontatehtävissä Ahvenanmaan pohjoispuolella, sekä muualla saaristomerellä. Muita alukselle kuuluneita tehtäviä olivat mm. väylävartiointi ja sukellusveneiden kuuntelu.
Kesällä 1941 alus sai erikoisen ja pitkän saattotehtävän. Tehtävänä oli saattaa s/s Tornator-rahtialus Ruotsista Suomeen reittiä Ahvenanmeri – Turun saaristo – Selkämeri – Merenkurkku – Vaasa. Lastina oli 5 000 tonnia rukiin jyviä. Lastin arvoa kuvaa se, että siitä riitti jokaiselle suomalaiselle noin puolitoista kiloa leipäviljaa. Aluksen piti osallistua myös Bengtskärin taistelu un, mutta se ajoi karille matkan aikana.
Saattaja Turku osallistui myös ”Baltenflotte” tapahtumaan syyskuussa 1941. Paikalla oli iso määrä saksalaisia sota-aluksia, mukaan luettuna taistelulaiva Tirpitz, johon saattaja Turku piti yhteyttä.
Sodan jälkeen alus oli Neuvostoliiton johtaman valvontakomission käytössä Suomessa säästyen siten pakkoluovutuksesta Neuvostoliittoon. Tehtävän päätyttyä se palasi takaisin alkuperäiseen tehtäväänsä. s/s Turkua käytettiin myös talvisin satamajäänmurtajana ja kelirikkoaluksena. Jo tammikuussa 1970 vanha hiililämmitteinen höyrykattila muutettiin öljylämmitteiseksi ja hiilisäiliöt muutettiin öljysäiliöiksi. Jostain syystä kattila ei toiminut öljylämmityksellä kunnolla ja alukseen vaihdettiin 1978 vanhan kattilan tilalle öljylämmitteinen höyrykattila merenmittausalus s/s Nautiluksesta.
S/s Turku palveli täten vuosikymmeniä ja teki merkittävän uran sekä tarkastus- että sota-aluksena. Alus lähti eläkkeelle 1979 vuoden lopussa palatakseen vielä vuodeksi väylätöihin väyläalus Seilin potkuriongelmien takia.
Tämän jälkeen se odotti turkulaisen Valmetin Pansion telakalla romuttamista, mutta siirtyikin yksityisomistukseen ja palasi lopulta vuonna 1986 erinäisten vaiheiden jälkeen takaisin kotilaituriinsa Aurajoen rantaan. Uusi omistaja, Seitsemän seinähullua veljestä -orkesterin Pentti-Oskari Kankaan perheen Höyrylaivaosakeyhtiö nimesi aluksen s/s Ukkopekaksi. Alus nimettiin perheen pojan Karioskari Ukkopekan mukaan, joka on myöhemmin siirtynyt jatkamaan isänsä ammattia aluksen päällikkönä.
Aluksella on vieraillut valtionpäämiehiä, diplomaatteja, ministereitä ja liike-elämän sekä viihdemaailman henkilöitä, esimerkkeinä Tove Jansson, arkkiatri Arvo Ylppö, viulutaiteilija Isaac Stern, näyttelijä Bill Murray, tasavallan presidentit Urho Kekkonen, Martti Ahtisaari, Sauli Niinistö sekä Kiinan entinen presidentti Jiang Zemin.
Tekniset tiedot
S/s Ukkopekan on luokittanut ja katsastanut Trafi. Alus saa ottaa 199 matkustajaa ja ravintolapaikkoja laivassa on 143.
Laiva on rakennettu kulkemaan myös jäissä, ja sen runko on jäävahvistettu. Keulakin on tyypillinen sen ajan jäänmurtajan keula. Se kulki aikoinaan talvitehtävissä noin 20 senttimetrin teräsjäässä.
Aluksen voimanlähteenä on öljylämmitteisellä höyrykattilalla varustettu alkuperäinen 294 kW (380 hv) Trippelihöyrykone. Se rakennettiin vuonna 1938 Helsingissä, saksalaisten piirustusten mukaan. Kone suunniteltiin alun perin sotalaivan koneeksi. . Höyrykone antaa alukselle noin 10 solmun nopeuden.
Bindu (näyttelijä)
Bindu Nanubhai Desai (s. 17. huhtikuuta 1951 Valsad, Bombay, Intia), yleensä pelkästään Bindu, on intialainen näyttelijä. Hän oli uransa huipulla hindinkielisessä elokuvateollisuudessa 1970-luvulla. Hänet tunnettiin parhaiten vamppimaisista rooleistaan.
Yksityiselämä
Bindu meni naimisiin Champaklal Zaverin kanssa perheensä vastustuksesta huolimatta vain 16-vuotiaana. Hän oli kerran seitsemännellä kuukaudella raskaana, mutta sai myöhäisen keskenmenon.
Arto Autti
Arto Autti (s. 30. kesäkuuta 1965 Rovaniemi) on suomalainen entinen jalkapalloilija. Hän oli pelipaikaltaan vasen laitapuolustaja. Seuratasolla hän oli Rovaniemen Palloseuran kasvatti ja pelasi koko pääsarjauransa seurassa. Aktiiviurallaan Autti tunnettiin varmaotteisena ja luotettavana puolustajana, joka keskittyi nimenomaan puolustustehtäviin. Hän teki ensiesiintymisenä pääsarjatasolla 14. elokuuta 1984 Kemin Palloseuraa vastaan vieraskentällä. KePS:aa vastaan Autti viimeisteli myös uransa ainoan pääsarjamaalin, 16. elokuuta 1987. Autti teki vielä paluun RoPS:n riveihin vuonna 2000, pelaten kahdeksassa ottelussa. Hän pelasi urallaan kaikkiaan 204 pääsarjaottelua Mestaruussarjassa ja Veikkausliigassa.
Urallaan RoPS:ssa Autti on voittanut Suomen Cupin vuonna 1986 ja SM-pronssia vuosina 1988 ja 89. Autti valittiin Veikkausliigan legendaksi vuonna 2008.
Autti on toiminut myös futsalvalmentajana Rovaniemen Kanuunoissa vuonna 1998. Sittemmin hän on toiminut RoPS:n B-tyttöjen valmentajana.
Autti on pelannut myös jääpalloa edustaen RoPS:aa kahtena pääsarjakautena.
Benjamin Creme
thumb|Benjamin Creme Benjamin Creme (5. joulukuuta 1922 Glasgow, Skotlanti – 24. lokakuuta 2016 Englanti ) oli skotlantilainen taiteilija, esoteerikko ja Share International -lehden päätoimittaja, joka herätti huomiota väittämällä buddhalaisuudessa tunnetun viidennen Buddhan eli Maitreya-Buddhan olevan sama henkilö kuin kristittyjen Kristus ja muslimien Imam Mahdi sekä juutalaisten Messias.
Tehtävä mestareilta
Creme on kertonut kiinnostuneensa okkultismista luettuaan 14-vuotiaana Alexanda David-Neelin kirjan With Mystics and Magicians in Tibet. Hän on kuulunut myös teosofispohjaiseen ufouskontokuntaan Aetherius Society sekä seurannut etenkin Alice Baileyä. Vuonna 1959 hän sai kertomansa mukaan ensimmäisen telepaattisen viestin Mestarilta, joka kehotti nauhoittamaan viestit. Creme alkoi julistaa ilmoitusta vuonna 1975.
Ennustukset Kristuksen toisesta tulemisesta
Keväällä 1982 Creme ennusti, että Kristus/Maitreya puhuu televisiossa kaikilla kanavilla 21.6.1982 ja että tällöin tulee tapahtumaan ihmeparanemisia. Toukokuussa hän täsmensi, että Kristus asuu Lontoossa. Vuonna 1997 Creme ennusti, että Kristus tulee puhumaan televisiossa kaikilla maailman kielillä samanaikaisesti. Vielä vuonna 2010 hän toisti ennustuksensa. Eräät Creven seuraajat päättelivät, että kyseessä täytyi olla ekonomisti ja kirjailija Raj Patel. Creve kuitenkin korjasi väärinkäsityksen. Myös Patel kiisti olevansa messias.
Viljaympyrät ja muita merkkejä
Creven mukaan pelloille eri puolilla maailmaa ilmestyneet viljaympyrät ovat etäisten planeettojen veljien työtä ja että Maitreya tulee paljastamaan tämän salaisuuden, jota hallitukset pimittävät. Maitreya on myös ilmoittanut tulevista pörssirmahduksista, jotka ovat merkki hänen tulemisestaan.
Cremen kirjoja on käännetty useille kielille.
Maailmojen synty
Maailmojen synty on Greg Bearin vuonna 1988 ilmestynyt tieteisromaani, jatko-osa teokselle Aikatunneli.
Aruba kesäolympialaisissa 2008
Aruba osallistui Pekingin olympialaisiin 2008 historiansa pienimmällä joukkueella; mukana oli vain kaksi arubalaista urheilijaa. Lipunkantajana avajaisissa toimi judoka Fiderd Vis ja päättäjäisissä uimari Jan Roodzant.
Siivet maailman taivaalla
Kirja sisältää lyhennelmiä ja otteita ilmailukirjoista:
Ulkomaisia kirja- ja kirjailijalainauksia tässä teoksessa.
Eija Penttilä
Eija Marjo Hannele Penttilä (o.s. Ruusunen, s. 14. heinäkuuta 1955 Helsinki) on suomalainen maastohiihtäjä, joka 1980-luvun alkupuolella kilpaili maajoukkueessa ja saavutti Suomen-mestaruusmitaleja. Hän edusti seuratasolla Myrskylän Myrskyä.
Penttilä sijoittui Oslon MM-kilpailuissa 1982 viidellä kilometrillä 44:nneksi. Hän oli kotimaahan jäävänä varaedustajana Sarajevon olympialaisissa 1984.
Penttilä saavutti SM-hopeaa viestihiihdossa vuonna 1983 ja SM-pronssia 20 kilometrillä 1980 ja 1981 sekä 10 kilometrillä 1982, 1983 ja 1984.
Suho Superstar
Suho Superstar (s. 1970) on helsinkiläinen rock-muusikko, jonka entisiä yhtyeitä ovat Nasty Needs ja Jimsonweed.
Jimsonweedin jälkeen Suho on esiintynyt kokoonpanoilla Evil Beatles ja Suho Superstar & Friends Beyond.
Nykyisin hän toimii yhtyeissä Suho Superstar & Friends Beyond, Jericho Fuzz, Bubble Scum ja Raven Man.
Hän on bändien laulaja ja keulahahmo, joka on myös säveltänyt, sanoittanut ja tuottanut osan bändien tuotannoista.
Niitä ovat levyttäneet tai esittäneet ainakin Ninja Sarasalo (Battlefield of Love), Superchrist (Me, Myself & I), Balls (Taxi Driver) ja Miss May (vähän aikaa).
Tuottajan töiden lisäksi hän on vieraillut laulajana ja taustalaulajana eri bändien levytyksissä (muun muassa Winha, Accu, Vishnudata, Angelit, The Fishfaces, Havana Black, Spiha, Cesar Legba Band, "Jorma Kalmanlehto", United Underworld, MC Vittumeitsi).
Tunnetaan myös nimillä Suho Superkill, Suho Supernova, Suho Skywalker ja Suho Suarez.
Gmunden
Gmunden on Ylä-Itävallassa Traunsee-järven rannalla sijaitseva kaupunki, joka tunnetaan myös terveys- ja lomakohteena. Se on myös Salzkammergutin alueen tärkeä suolantuotantopaikka.
Maantiede
Gmunden sijaitsee Traunsee-järven rannalla, korkeiden vuorten, kuten Traunstein (1 660 m) ja Erlakogelin (1 570 m), ympäröimänä.
Nähtävyydet
Gmundenissa on lukuisia kiinnostavia ja tutustumisen arvoisia paikkoja, kuten Schloss Ort -linna ja keramiikkatehdas, joka valmistaa Gmunden Keramik -nimellä erilaisia astioita.
Liikenne
Gmundenissa toimii lyhyt julkisen liikenteen raitiolinja, joka yhdistää rautatieaseman kaupungin keskustaan. Linjalle on suunniteltu myös lyhyttä jatkoa.
Koulutus
Gmundenissa on neljä päiväkotia, neljä peruskoulua ja kolme lukiota.
Töyhtöromisko
Töyhtöromisko (Chauna torquata) on romiskoihin kuuluva suurikokoinen harmaa lintulaji. Sillä on tunnusomainen kova ja trumpettimainen ääni, joka muistuttaa hanhea. Huudon on raportoitu kuuluvan jopa kolmen kilometrin päähän. Linnun esiintymisalueella Etelä-Amerikassa paikalliset ovat kesyttäneet töyhtöromiskoja vahtieläimiksi.
Ulkonäkö ja koko
pienoiskuva|vasen|Kaulan mustan renkaan yläpuolella on paljas alue. pienoiskuva|vasen|Siiventaipeiden kynnet näkyvät hyvin lennossa. Töyhtöromisko on helposti tunnistettava laji kokonsa, suhteettoman pienen päänsä ja lähinnä harmaan värityksensä ansioista. Takaraivossa linnulla on nimensä mukaisesti sulkatöyhtö. Sukupuolet ovat samannäköiset, naaras on yleensä hiukan pienempi.
Töyhtöromisko on korkeudeltaan 80-100 cm, siipienkärkiväli noin 175 cm, ja paino noin 4-5 kg.
Vartalo on suuri ja tukeva, se on rakenteeltaan hanhimainen. Lintu on pääväriltään harmaa, alaosa vaaleampi ja yläpuoli tummempi. Puvussa on epäselviä valkoisia täpliä ja juovia, vatsa on kuitenkin yleensä lähes tasaisen värinen. Siivet ja pyrstö tummemmat, peitinhöyhenet valkoiset. Kaulassa töyhtöromiskolla on musta samettimaisista höyhenistä koostuva rengas ja tämän yläpuolella valkoinen rengas lyhyttä untuvaa, jonka alla sileä iho. Valkoinen rengas on mustaa kapeampi ja usein piilossa, jos lintu ei pidä kaulaansa ojennettuna. Tämä lähes kalju osuus auttaa lintua säätelemään ruumiinlämpöään kyyristämällä tai ojentamalla kaulaansa.
Nokka on muista sorsalinnuista poiketen lyhyt ja koukkupäinen, se muistuttaa petolinnun nokkaa. Väriltään se on harmahtavan ruskea, tyvestä vaaleanpunainen, vahanokka on vaaleanpunertavan harmaa. Silmät ovat ruskeat tai oranssinruskehtavat. Silmien ympärillä on paljas ruusunpunainen alue.
Jalat ovat suuret, vankat ja pitkät, väriltään ruusunpunaiset. Varpaiden välissä ei ole räpylöitä, tästä huolimatta lintu on hyvä uimari. Pitkien ja samalle tasolle asetettujen varpainen paino jakautuu tasaisesti kannattaen paremmin soisella pinnalla.
Siivet ovat suuret ja voimakkaat, lentäessä töyhtöromisko kiertää kehää korkealla ilmassa jopa tunteja ja pitää käsisulkansa levitettynä muistuttaen korppikotkaa. Liikkuu kuitenkin mieluiten kävellen maalla, tepastellen hitaasti ja ylvään oloisesti.
Kummassakin siiventaipeessa kaksi käyrää ja terävää kynttä. Lähempänä vartaloa oleva kynsi on pidempi, jopa 5 senttinen. Kynnen päällyskerros uusiutuu säännöllisesti, joten irronnut tai katkennut kynsi kasvaa takaisin. Lintu käyttää kynsiään puolustautumiseen saalistajia ja kilpailijoita vastaan, irronneita kynsien osia on löytynyt avattujen töyhtöromiskojen rinnoista.
Nuoret linnut ovat väritykseltään haaleampi, naarailla ei ole kynsiä siivissä tai ne ovat lyhyet.
Levinneisyys ja elinympäristö
Töyhtöromisko elää Etelä-Amerikassa Boliviassa, Brasilian eteläosissa, Paraguayssa, Uruguayssa sekä Argentiinan pohjoisosissa. Lisäksi sitä tavataan harhailijana kaakkois-Perussa.
Evil Genius
Evil Genius on McGraw-Hill/TAB Electronicsin julkaisema taskukirjasarja.
Töyhtöromisko
Levinneisyys ja elinympäristö
Lajin tärkeintä elinympäristöä ovat sisämaan kosteikot, kuten suot ja marskimaat. Viihtyy myös muiden vesistöjen, kuten matalien järvien ja jokien ympärillä, kausittain tulvivilla subtrooppisilla ja trooppisilla ruohomailla sekä viljelysmailla.
Töyhtöromisko on lähinnä paikkalintu, mutta lisääntymisajan ulkopuolella voi kokoontua jopa satojen yksilöiden parviin, jotka liikkuvat paikallisesti ruuanhaussa.
Kanta on vakaa ja elinvoimainen, sen kooksi on arvioitu 100 000-1 000 000 yksilöä.
Lisääntyminen
Töyhtöromisko on yksiavioinen ja se muodostaa elinikäisen tai ainakin useita vuosia kestävän liiton. Molemmat vanhemmat osallistuvat haudontaan ja poikasten hoitoon.
Suurin osa linnuista lisääntyy loka-marraskuussa, lisääntymiskauden pituus voi vaihdella huomattavasti riippuen leveysasteesta. Lisääntyvät parit eroavat parvesta ja etsivät itselleen reviirin, jota ne puolustavat muilta töyhtöromisko pareilta.
Pahan akseli
Pahan akseli on Yhdysvaltain presidentin George W. Bushin hallinnon käyttöön ottama termi valtioista, joita Yhdysvallat pitää nimeämistään roistovaltioista vaarallisimpina. Bush käytti termiä ensimmäisen kerran puheessaan 29. tammikuuta 2002 kuvaamaan terrorismia tukevia hallituksia. Puheessaan hän mainitsi Pohjois-Korean, Iranin ja Irakin.
Töyhtöromisko
Lisääntyminen
Suuri pesä on rakennettu kasvimateriaalista kuten ruohoista, kaisloista ja tikuista. Se on sijoitettu matalaan veteen, kelluvana tai ankkuroituna, tai rannalle. Emo munii 2–7, yleensä 3–5, valkoista munaa. Haudontaaika on 40–46 päivää.
Poikaset lähtevät pesästä muutama päivä kuoriutumisensa jälkeen, viettäen paljon aikaa vedessä ja kasviston suojissa palaten öisin pesään vanhempien lämmitettäväksi vielä kauankin. Poikanen etsii ruokaa itsenäisesti, mutta vanhemmat myös tuovat sille ruokaa. Poikaset ovat lentokykyisiä 8-10 viikon iässä ja ovat täysin itsenäisiä 12–14 viikon iässä.
Ravinto
Töyhtöromisko on pääosin kasvissyöjä, sen ravintoon kuuluvat ruohot, useiden akvaattisten ja suokasvien juuret, varret, lehdet ja siemenet sekä jotkin viljelykasvit. Etenkin lisääntymisaikaan se syö myös vähän selkärangattomia ja pieniä eläimiä. Poikaset pyydystävät hyönteisiä myös itsenäisesti. Laji laiduntaa samaan tapaan ankkojen ja hanhien tapaan ja toisinaan kaivaa maata etsiessään ruokaa.
Suhde ihmiseen
Etenkin Argentiinassa töyhtöromisko ruokailee myös samoilla laitumilla kesyjen lintujen, lampaiden ja nautaeläinten kanssa. Paikalliset pitävät lajia tuhoeläimenä, se kilpailee ravinnosta etenkin lampaiden kanssa ja vahingoittaa viljelyksiä, lisäksi sen uskotaan levittävän tauteja kesyihin eläimiin.
Lajia metsästetään paikallisesti syötäväksi, vaikka sen ilmapussien täyttämää lihaa pidetään yleisesti epämiellyttävänä ja pahanmakuisena.
Joissakin osissa Etelä-Amerikkaa paikalliset pyytävät töyhtöromiskon poikasia luonnosta ja kasvattavat nämä kesyjen kanojen kanssa. Lintu kesyyntyy ja varoittaa sekä suojelee kanoja saalistajilta.
Jussi Tirkkonen
Johannes (Juho, Jussi) Tirkkonen (24. kesäkuuta 1883 Kaavi – 14. huhtikuuta 1934 Joensuu) oli suomalainen räätäli, näyttämönjohtaja ja sosialidemokraattien kansanedustaja.
Tirkkosen vanhemmat olivat torppari Paavo Tirkkonen ja Vilhelmiina Heikkinen. Hän oli räätälinä Kuopiossa, Joensuussa ja Kaavilla. Tirkkonen oli Kuopion läänin itäisen vaalipiirin sosiaalidemokraattien puhujana ja hän toimi työväennäyttämöiden johtajana eri paikkakunnilla.
Tirkkonen oli kansanedustajana huhtikuun alusta 1917 syyskuun lopulle 1918 edustaen Kuopion läänin itäistä vaalipiiriä.